
Ministru kabineta sēdes protokollēmums

Noteikumu projekts "Nenodokļu ieņēmumu ieskaitīšanas valsts pamatbudžeta ieņēmumos un atmaksas kārtība"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai, ka Ministru kabineta noteikuma projekta 5. punktā minētās kārtības nodrošināšanai indikatīvi papildu nepieciešamais finansējums Tieslietu ministrijas budžeta apakšprogrammā 03.02.00 “Apgabaltiesas un rajona (pilsētu) tiesas”, lai veiktu uzskaites procesa pārbūvi Valsts vienotajā datorizētajā zemesgrāmatā, 2024. gadam ir 42 326 euro.
· 4. Jautājumu par nepieciešamo finansējumu 2024. gadam skatīt likumprojekta "Par valsts budžetu 2024. gadam un budžeta ietvaru 2024., 2025. un 2026. gadam" sagatavošanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem. Ja finansējums netiek piešķirts, Tieslietu ministrijai Ministru kabineta noteikumos noteikto nodrošināt piešķirto valsts budžeta līdzekļu ietvaros.
· 5. Tieslietu ministrijai (Tiesu administrācijai) sadarbībā ar Finanšu ministriju līdz 2024.gada 1.martam sagatavot un iesniegt Ministru kabinetā informatīvo ziņojumu par pasākumiem, kuri īstenojami, lai vienādotu kārtību, kādā, maksātājiem ērtā veidā, valsts budžetā iemaksājamas kancelejas un valsts nodevas zemesgrāmatu lietās.
·  

